

RĪGAS BĒRNU UN JAUNIEŠU CENTRS „ALTONA”

Altonavas iela 6, Rīga, LV-1004, tālrunis/faks 67612354, e-pasts pbjcaltona@riga.lv

# NOLIKUMS

Rīgā

|  |  |
| --- | --- |
| 2025.gada 10.martā |  Nr.BJCP-25-4-nos |

## Rīgas atklātā literārās jaunrades konkursa “Tikšanās ar Aspaziju” nolikums

1. **Vispārīgie jautājumi**
2. Šis nolikums nosaka kārtību, kādā norisinās Rīgas atklātais literārās jaunrades konkurss “Tikšanās ar Aspaziju” (turpmāk – Konkurss).
3. Konkursa mērķi.
	1. Rosināt Rīgas izglītības iestāžu 4.–12. klašu audzēkņu interesi, kā arī paplašināt viņu zināšanas par latviešu dzejnieci Aspaziju, viņas daiļradi un literāro jaunradi,
	2. Veicināt bērnu un jauniešu radošumu, bagātināt valodas krājumu un fantāziju, attīstīt spēju izteikties.
4. Konkursa uzdevumi ir

3.1. Izvērtēt konkursa labākos darbus atbilstošās vecuma grupās.

3.2. Iestādes mājaslapā ievietot QR kodu, kurā apkopoti konkursā iesniegtie darbi.

1. Konkursu rīko Rīgas Bērnu un jauniešu centrs “Altona” (turpmāk – centrs) un Raiņa un Aspazijas vasarnīca (turpmāk – Muzejs) sadarbībā ar Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvaldi (turpmāk kopā – Organizatori).
2. Iestāde ir atbildīga par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Departamenta noteiktajai kārtībai.
3. Atbildīgā persona par Konkursa norisi: Rīgas Bērnu un jauniešu centra “Altona” interešu izglītības programmas “Jauno rakstnieku un žurnālistu klubiņš” skolotāja Paula Sonita Deruma, (e-pasta adrese; psderuma@edu.riga.lv; tālruņa nr. 28864878)

### Konkursa norises vieta un laiks

1. Konkurss notiek no 2025.gada 17.marta līdz 2025.gada 25.aprīlim.

1. Konkursa laureātu apbalvošanas pasākums notiek 2025. gada 9. maijā Raiņa un Aspazijas vasarnīcā Jāņa Pliekšāna ielā 5/7, Jūrmala, LV-2015, un tā sākums ir plkst. 15.30.
2. Konkursa nolikums un informācija par Konkursu tiek publicēta Rīgas Interešu izglītības metodiskā centra tīmekļvietnē <https://www.intereses.lv/>, Iestādes tīmekļvietnē <https://altona.riga.lv/> un Muzeja tīmekļvietnē <https://memorialiemuzeji.lv/>.

### *Konkursa* dalībnieki, pieteikumu iesniegšana un dalības nosacījumi

9.Konkursā piedalās Rīgas izglītības iestāžu 4.–12. klašu skolēni šādās vecuma grupās:

9.1. 4. klase

9.2. 5.–6. klase

9.3. 7.–9. klase

9.4. 10.–12. klase

 (turpmāk – Dalībnieki).

Pieteikumu dalībai Konkursā iesniedz elektroniski, nosūtot Iestādes interešu izglītības programmas “Jauno rakstnieku un žurnālistu klubiņš” skolotājai Paulai Sonitai Derumai uz e-pastu psderuma@edu.riga.lvlīdz 2025. gada 25. aprīļa plkst. 23.59 (tematā obligāti jānorāda “LITERĀRO DARBU KONKURSAM”). Rokrakstā rakstītos darbus iesniedz RBJC “Altona” (Altonavas iela 6) dežurantam līdz 2025.gada 25.aprīļa plkst. 17.00.

1. Dalībai Konkursā var pieteikt līdz 5 skolēniem no katras klases.
2. Konkursa dalības nosacījumi.

11.1. Konkursa tēma. Skolēnam jāraksta literārās jaunrades darbs atbilstoši konkursa tematam.

11.1.1. Uzdevums 4. klases skolēniem “Aspazijas dzimšanas dienas brokastis”

*Iedomājies, ka Aspazija tevi ielūdz uz savām dzimšanas dienas brokastīm. Apraksti šo īpašo notikumu – kā izskatās viņas māja vai dārzs, ko jūs ēdat un pārrunājat? Kurp jūs kopā dodaties pēc brokastīm? Varbūt jūs kopā izdomājat kādu piedzīvojumu? Izmanto savu iztēli, lai atklātu, kā Aspazijas personība, hobiji un dzīvesstāsts varētu izpausties šajā brīdī.*

11.1.2. Uzdevums 5.–6. klašu skolēniem “Dialogs ar Aspaziju”

*Iztēlojies sarunu ar Aspaziju, kurā dalies savās domās par pasauli, apkārt notiekošo vai taviem sapņiem. Kā Aspazija tev atbildētu? Varbūt viņa tev pastāstītu par savu dzīvi un domām? Iejūties Aspazijas ādā un atklāj, ko viņa varētu teikt par taviem iespaidiem un jautājumiem. Sarunā mēģini izprast Aspazijas personību un viņas skatījumu uz dzīvi.*

11.1.3. Uzdevums 7.–9. klašu skolēniem

*“Divas acu atraitnītes*

*Sejas dobē iedēstītas,*

*Divas samta uzacītes*

*Vaiņadziņā kopā vītas:*

*Balto zobiņu rindiņas*

*Dārzam apkārt kā vabiņas.”*

*(No dzejoļa “Rožu sētmalīte”)*

*Aspazija savos dabas dzejoļos bieži attēlo dabas skaistumu un tā saistību ar cilvēku. Uzraksti savu stāstu, tēlojumu vai īsprozu, kas parāda, kā cilvēks un daba ir savstarpēji saistīti. Vai daba ir kā cilvēks? Kā cilvēks ietekmē dabu? Kā tu redzi dabas pārmaiņas, problēmas un cilvēka lomu šajās norisēs?*

11.1.4. Uzdevums 10.–12. klašu skolēniem “Raganas pašportrets”

*Aspazijas dzejā raganas tēls bieži tiek izmantots, lai runātu par sievietes būtību un viņas iekšējo spēku. Uzraksti savu sacerējumu, kurā veido mūsdienīgu raganas pašportretu. Kā šis tēls izskatītos šodien? Kā tas atspoguļotu tavus vai sabiedrības uzskatus par identitāti, sevis pieņemšanu un pasauli? Izmanto Aspazijas daiļrades piemērus, lai izprastu, kā raganas tēls ir attīstījies un ko tas varētu nozīmēt mūsdienās.*

11.2. Konkursa darbu noformēšana:

11.2.1. Datorrakstā rakstītiem darbiem:

11.2.1.1. Darba formāts A4;

11.2.1.2. Times New Roman, 12. fonts, rindstarpa 1,5, teksts ir nolīdzināts no abām malām;

11.2.1.3. Darba nosaukums ir *Klašu grupa\_Uzvārds\_Vārds*

11.2.1.4. Darba augšpusē uzrakstīts vārds, uzvārds, klase un darba nosaukums;

11.2.2. Rokrakstā rakstītiem darbiem:

11.2.2.1. Darba formāts A4;

11.2.2.2. Darbs rakstīts ar tumši zilas vai melnas krāsas tintes pildspalvu bez svītrojumiem;

11.2.2.3. Darba augšpusē uzrakstīts vārds, uzvārds, klase un darba nosaukums;

11.2.2.4. Darbam jābūt estētiski noformētam.

11.3. Konkursa darbu apjoms.

11.3.1. 4. klase: 150–200 vārdi.

11.3.2. 5.–6. klase: 200–300 vārdi.

11.3. 7.–9. un 10.–12. klase: 300–400 vārdi.

### Vērtēšanas noteikumi

1. Konkursa Dalībnieku sniegumu vērtē Iestādes izveidota un apstiprināta vērtēšanas komisija.
2. Konkursa darbi tiek vērtēti 22 punktu sistēmā. Detalizētu vērtēšanas kritēriju tabulu skatīt. 3. pielikumā.

13.1. Atbilstība tematam no 1 līdz 3 punktiem.

13.2. Satura izklāsts no 1 līdz 5 punktiem.

13.3. Valoda (vārdu krājums, tēlainība) no 1 līdz 5 punktiem.

13.4. Literatūras faktu lietojums no 1 līdz 3 punktiem.

13.5. Atbilstība apjomam un noformēšanas prasībām no 1 līdz 3 punktiem.

13.6. Oriģinalitāte, radošums no 1 līdz 3 punktiem.

1. Vērtēšanas komisijai ir tiesības lemt pardiplomu nepiešķiršanu vai vairāku piešķiršanu, kādā no nominācijām.
2. Vērtēšanas komisijas lēmums ir galīgs un neapstrīdams.

### Konkursa laureātu apbalvošana/rezultātu paziņošana

1. Konkursa rezultātu paziņošana un laureātu apbalvošana notiek 2025. gada 9. maijā Raiņa un Aspazijas vasarnīcā Jāņa Pliekšāna ielā 5/7, Jūrmala, LV-2015, un tās sākums ir plkst. 15.30.
2. Informācija par *Konkursa* *rezultātiem* 2025.gada 14.maijā tiek publicēta Iestādes tīmekļvietnē <https://altona.riga.lv/>, Muzeja tīmekļvietnē <https://memorialiemuzeji.lv/> un Rīgas Interešu izglītības metodiskā centra – [www.intereses.lv](http://www.intereses.lv).
	* + 1. **Dalībnieka personas datu aizsardzība attiecībā uz personas datu apstrādi**
3. Personas datu apstrādes tiesiskais pamats ir Izglītības likuma 17. panta pirmā daļa, 18. panta otrās daļas 12. un 13.punkts, Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6. panta pirmās daļas e.punkts.
4. Papildu informācija par personas datu apstrādi pieejama Departamenta tīmekļvietnē <https://iksd.riga.lv/lv/rd-iksd/Personas-datu-apstrade>.
5. Nolikumā noteikto mērķu sasniegšanai un *Konkursa* publicitātes nodrošināšanai, tiks veikta Dalībnieku/iesniegto darbu fotografēšana un video ierakstīšana, un pasākuma laikā iegūtās fotogrāfijas un veiktie videoieraksti var tikt izvietoti *Rīgas valstspilsētas pašvaldības sociālā tīkla* Facebook kontā, iestādes un Muzeja Facebook un Instagram kontos, tīmekļvietnēs iksd.riga.lv, intereses.lv*,* Iestādes tīmekļvietnē https://altona.riga.lv/ un Muzeja tīmekļvietnē <https://memorialiemuzeji.lv/>
6. Organizatori neuzņemas atbildību par trešo personu foto un/vai video uzņemšanu un to izmantošanu.
7. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Iestādes – pasākuma organizatora e-pasta adresi pbjcaltona@riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).
8. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pirms pieteikuma dalībai Konkursā iesniegšanas pieteicējs pārliecinās par Piekrišanas esamību vai nodrošina Piekrišanas sagatavošanu (1. pielikums).
9. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Direktore | M. Bernande |

Deruma, 28864878

## 1.pielikums

## Rīgas bērnu un jauniešu centra “Altona”

## 10.03.2025. nolikumam Nr.BJCAL-25-4-nos

## Literārās jaunrades konkursam “Tikšanās ar Aspaziju”

**Likumiskā pārstāvja piekrišana nepilngadīga bērna personas datu publiskošanai**

**saistībā ar piedalīšanos Konkursā**

|  |  |  |
| --- | --- | --- |
| Es, |  |  piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
| 1. [ ]  personas datu publiskošanai – fotogrāfiju un video izvietošanai sociālo tīklu kontos *Facebook, Instagram*,Rīgas Bērnu un jauniešu centra “Altona”tīmekļvietnē <https://altona.riga.lv/>, Muzeja tīmekļvietnē <https://memorialiemuzeji.lv/>, kā arī [www.iksd.riga.lv](http://www.iksd.riga.lv), [www.intereses.lv](http://www.intereses.lv).

Esmu informēts, ka varu atsaukt savu piekrišanu personas datu publiskošanai, rakstot uz Rīgas Bērnu un jauniešu centra “Altona”e-pastu pbjcaltona@riga.lv. Iestāde nodrošina attiecīgās personas datu dzēšanu vai aizklāšanu. |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Direktore | M. Bernande |

Deruma, 28864878

2.pielikums

## Rīgas bērnu un jauniešu centra “Altona”

## 10.03.2025. nolikumam Nr.BJCAL-25-4-nos

## Literārās jaunrades konkursam “Tikšanās ar Aspaziju”

**PIETEIKUMS**

Iestādes nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| N.p.k. | Klase, burts | Dalībnieka vārds uzvārds | Darba nosaukums |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Pedagogs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

Pedagoga kontakttālrunis \_\_\_\_\_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_

Direktore M. Bernande

Deruma 28864878

3. pielikums

## Rīgas bērnu un jauniešu centra “Altona”

## 10.03.2025. nolikumam Nr.BJCAL-25-4-nos

## Literārās jaunrades konkursam “Tikšanās ar Aspaziju”

**DARBU VĒRTĒŠANAS KRITĒRIJI (kopā 22 punkti)**

***Darbs netiek vērtēts, ja:***

1. ***teksts nav rakstīts latviešu valodā;***
2. ***tas ir plaģiāts;***
3. ***tajā rakstīti cilvēka cieņu aizskaroši vārdi un izteicieni;***
4. ***tas nav rakstīts par piedāvāto tematu un tam nav saistības ar Aspaziju un viņas daiļradi;***
5. ***vispār nav lietotas diakritiskās zīmes (garumzīmes un mīkstinājuma zīmes) un pieturzīmes;***
6. ***kopējais teksta garums nesasniedz 100 vārdus vai pārsniedz 600 vārdus.***

|  |  |  |  |  |  |
| --- | --- | --- | --- | --- | --- |
| **Kritēriji, punkti** | ***1*** | ***2*** | ***3*** | ***4*** | ***5*** |
| **Atbilstība tematam****(3 punkti)** | Teksts neatbilst tematam, taču darbs ir saistīts ar Aspaziju un viņas daiļradi.  | Vērojama neliela novirzīšanās no temata.  | Uzrakstītais stāsts pilnībā atbilst piedāvātajam tematam.  |  |  |
| **Satura izklāsts****(5 punkti)** | Ir vienmuļš vai grūti uztverams satura izklāsts.  | Atsevišķas detaļas ir ārpus konteksta.  | Interesants satura izklāsts mijas ar vienmuļu.  | Darbs kopumā ir interesants.  | Darbs ir tik aizraujošs, ka grūti to pārstāt lasīt.  |
| **Valoda (vārdu** **krājums, tēlainība)****(5 punkti)** | Ir neliels vārdu krājums, regulāri novērota vārdu atkārtošanās vai to lietojums nevietā.  | Vārdu krājums ir neliels, atsevišķi vārdi atkārtojas, 5–7 dažādi vārdi lietoti ārpus konteksta.  | Vārdu krājums ir daudzveidīgs, tomēr 3–5 dažādi vārdi nav iederīgi kontekstā, taču tas neapgrūtina teksta uztveri. | Vārdu krājums ir pārdomāts, daudzveidīgs, prasmīgi izvēlēts, tomēr netiek lietoti tēlainās izteiksmes līdzekļi vai arī tie lietoti neiederīgi.  | Vārdu krājums ir meistarīgi izvēlēts, nav neprecizitāšu. Iederīgi izmantoti tēlainās izteiksmes līdzekļi, piemēram, salīdzinājumi un epiteti.  |
| **Literatūras faktu lietojums****(3 punkti)** | Tekstā nav lietoti literatūras fakti vai arī tie ir kļūdaini.  | Lietots viens precīzi formulēts, iederīgs fakts vai vairāki precīzi formulēti, bet neiederīgi fakti.  | Lietoti 2–3 skaidri un precīzi formulēti, tekstā iederīgi fakti.  |  |  |
| **Atbilstība apjomam un noformēšanas prasībām** **(3 punkti)** | Uzrakstītais teksts ir vismaz par 50 vārdiem īsāks nekā jāraksta atbilstošās vecuma grupas skolēniem, taču nav īsāks par 100 vārdiem. Ievērota tikai viena no noformēšanas prasībām. | Uzrakstītais teksts ir vismaz par 100 vārdiem garāks nekā jāraksta atbilstošās vecuma grupas skolēniem, taču nepārsniedz 800 vārdus. Viena no noformēšanas nav ievērota. | Teksts atbilst prasītajam apjomam. Ievērotas visas noformēšanas prasības. |  |  |
| **Oriģinalitāte, radošums****(3 punkti)** | Tekstā vērojamas individualitātes un radošuma izpausmes, tomēr tām trūkst mērķtiecības un regularitātes.  | Tekstā vērojamas individualitātes un radošuma izpausmes, tās ir mērķtiecīgas un regulāras. | Tekstā meistarīgi izpaužas autora individualitāte un radošums, kas atbilst teksta mērķim. Ir saikne ar personisko pieredzi. |  |  |

\*Ja darbs neatbilst nevienai no noformēšanas prasībām vai tam nav pievienota fotogrāfija, skolēns attiecīgajā vērtēšanas pozīcijā saņem 0 punktu.